Vermy só die feesgetystormloop - Jou Gesin | Solidariteit WêreldJou Gesin | Solidariteit Wêreld
Tuis › Artikels › Vermy só die feesgetystormloop
Vermy só die feesgetystormloop
Wil jy jouself in die aanloop tot die feesgety en gedurende hierdie besige tyd in jou huis toesluit en eers weer na Nuwejaar jou verskyning maak? Jy verfoei die samedromming van mense in groot winkelsentrums en die geblêr van Rudolph the red nosed reindeer en Jingle bells in jou ore. Selfs Kersvader wat rustig agteroorsit en net af en toe hô-hô-hô terwyl jy rondskarrel vir Kersfeeskos en Kersgeskenkeirriteer jou. Jy kan ongelukkig nie eintlik die feesgety vermy nie, maar jy kán die feesgetystormloop systap.
Kersgeskenke: Stel vroegtydig jou geskenklysie op. Kyk deur die jaar uit vir winskopies, of begin ten minste nou. Oorweeg dit om jou inkopies by een van die vele Kersmarkte in jou omgewing te doen. Met die groot verskeidenheid onder een dak kan dit maklik 'n eenstop-inkopietog wees. Of koop aanlyn, maar maak seker dat dit nog betyds afgelewer word. Indien jy kreatief is en genoeg tyd het, maak self geskenke. Oorweeg dit om geskenkbewysete gee. Só spaar jy sommer tyd en geskenkpapier. Die ontvanger kan ná die Kersgety, wanneer voorraad teen afslagpryse verkoop word, self 'n geskenk van sy of haar keuse gaan koop.
Posdienste: Om lang rye by die poskantoorte vermy, gaan versend Kerskaartjies en geskenke aan familielede wat ver woon so gou moontlik om te verseker dit bereik hul bestemming betyds. Die alternatief is PostNet of anderkoerierdienste, wat baie duur is, maar jy het die versekering dat jou geliefdes betyds hul geskenke sal ontvang.
Kersboom en Kersversierings: Indien jy net jou gunsteling Kersboom en kersversierings gaan afstof en hergebruik, spaar jy baie tyd engeld. As jy lus het vir iets nuuts, gaankoop dit betyds om te voorkom dat jy teleurgesteld by leeggekoopte winkelrakke moet omdraai. Gesinne het hul eie tradisies betreffende wanneer die boom versier word, maar doen dit darem 'n redelike tyd voor Kersfees, om langer plesier aan veral die kinders te verskaf. Kinderhandjies salmet liefde hierdie takie van jou skouers af neem en dit hou hulle boonop besig. Laat hulle sommer ook die geskenke onder die boom pak.
Bak en brou: Indien jy koekies vir die feesgety wil bak, begin vroegtydig, veral as dit deel uitmaak van jou geskenkpakkies of Kersboomversierings. Laat die kinders ook hiermee help. Baie gebak kan met groot sukses gevries word, sou jy dit lank voor die tyd maak.
Kersete: Indien jy die gasvrou is, beplan nou reeds jou spyskaart en koop jou nie bederfbare bestanddele voor die stormloop. Indien jou gaste ook 'n gereg/te gaan bydravir die Kersete, laat weet hulle betyds wat hulle moet maak sodat hulle ook vroegtydig kan beplan. Dek jou Kersfeestafel twee of drie dae voor die tyd. Dit neem diedruk van jou af en terselfdertyd lyk dit mooi en skep dit 'n feestelike atmosfeer. Is jy en jou gesin gaste aan iemand anders se tafel? Beplan ook jou gereg/te sodra jy weet wat jy moet maak. Met vroegtydige aankope bespaar jy, aangesien kospryse dikwels kort voor Kersfees die hoogte inskiet. Indien julle Oukersaand of Kersfees wil gaanuiteet, bespreek vroegtydig.
'n Skoon huis: Jy wil verseker die feesgetyin 'n skoon huis geniet. Indien jou huishulp met verlof is, of die skoonmaakdienste reeds vir die jaar gesluit het, betrek jou gesinslede om te help opruim. Almal is gewoonlik gedurende die feestyd in 'n goeie luim en sal hopelik goedgunstiglik help sonder dat gesinskonflik kort voor Kersfees ontstaan.
Met deeglike en vroegtydige beplanning kan jy die feesgety met 'n rustige gemoed tegemoet gaan en dit saam met jou geliefdes geniet.
Gateway Gazette. https://panopticnews.com/gatewaygazette/11-ways-avoid-christmas-rush-stress-free-holiday/
Health 24. https://www.health24.com/Mental-Health/Stress/Festive-season-stress/How-to-avoid-the-Christmas-rush-20131202
Howstuffworks. https://people.howstuffworks.com/culture-traditions/holidays-christmas/5-early-holiday-shopping-tips.htm